SOALANNO: 263 PEMBERITAHU PERTANYAAN DEWAN RAKYAT, MALAYSIA PERTANYAAN BUKAN LISAN DARIPADA DATO' DR. TAN KEE KWONG [WANGSA MAJU] RUJUKAN BL5 [PR-1353-T01404] SOALAN Dato' Dr. Tan Kee Kwong [Wangsa Maju] minta MENTERI WILAYAH PERSEKUTUAN menyatakan apakah syarat serta peraturan yang diambil bagi membuka sebuah kelab malam di Kuala Lumpur.
Tuan Yang di-Pertua, Untuk makluman Yang Berhormat Wangsa Maju, bagi membuka sebuah kelab malam di Kuala Lumpur, premis berkenaan hendaklah mempunyai lesen seperti berikut: i) Lesen Premis; ii) Lesen Hiburan; iii) Lesen Papan Tanda; dan iv) Lesen Minuman Keras. Kelulusan kesemua lesen berkenaan adalah tertakluk kepada beberapa Akta dan Undang Undang Kecil yang terlibat antaranya adalah: i) Akta Hiburan (Wilayah Persekutuan Kuala Lumpur) 1992 dan Kaedah- Kaedah Hiburan (Wilayah Persekutuan Kuala Lumpur) 1993; ii) Akta Eksais 1976; dan iii) Undang-Undang Kecil Iklan (Wilayah Persekutuan) 1982. Syarat dan peraturan yang dikenakan bagi membuka sebuah kelab malam di Kuala Lumpur adalah seperti berikut: i) Perlu mendapat kelulusan perancangan bagi menjalankan aktiviti berkenaan; ii) Pusat hiburan hendaklah berada dalam jarak tidak kurang daripada 100 meter daripada kawasan sensitit seperti taman perumahan, sekolah, rumah ibadat dan hospital; iii) Menjalankan aktiviti dengan konsep tertutup bagi mengelak kacauganggu bunyi bising; 2
iv) Premis juga hendaklah dilengkapi dengan sistem kalis bunyi (sound proof system) dan pintu 2 lapis (double door) supaya bunyi bising tidak didengari di luar premis; dan v) Syarat-syarat lain yang ditetapkan dari semasa ke semasa. 3
SOALAN (264 ) PEMBERITAHUAN PERTANYAAN DEWAN RAKYAT, MALAYSIA PERTANYAAN : BUKAN LISAN DARIPADA YB DATO' DR. TAN KEE KWONG [WANGSA MAJU] SOALAN :■ YB DATO' DR. TAN KEE KWONG [WANGSA MAJU] minta MENTERI KESEJAHTERAAN BANDAR, PERUMAHAN DAN KERAJAAN TEMPATAN menyatakan adakah kawalan tentang kewuiudan syarikat- syarikat pemaiu hartanah vana tumbuh baaai cendawan di neaara kita. 1
Jawapan Tuan Yang di-Pertua, Untuk makluman Ahli Yang Berhormat, Kementerian melalui Jabatan Perumahan Negara hanya mengawal aktviti pemajuan perumahan yang dijalankan di Semenanjung Malaysia melalui penguatkuasaan Akta Pemajuan Perumahan (Kawalan dan Pelesenan) 1966 (Akta 118) & Peraturan-peraturan di bawahnya. Bagi Negeri Sarawak penguatkuasaan adalah di bawah Ordinan Pemajuan Perumahan (Kawalan dan Perlesenan) 2013, manakala di Negeri Sabah penguatkuasaan adalah di bawah Enakmen Perumahan (Pengawalan dan Perlesenan Pemaju-Pemaju Perumahan) 1978 Seksyen 5 Akta 118 mensyaratkan bahawa semua aktiviti pemajuan perumahan hendaklah dilesenkan oleh Jabatan Perumahan Negara (JPN). Dalam hal ini juga, Akta 118 mendefinisikan 'pemajuan perumahan' sebagai 'memajukan atau membina atau menyebabkan dibina dengan apa cara sekalipun lebih daripada empat unit rumah tempat tinggal dan termasuklah pengutipan wang' atau 'penjualan lebih daripada empat lot tanah atau lot bangunan dengan tujuan membina lebih daripada empat unit rumah tempat tinggal'. 2
Untuk makluman Ahli Yang Berhormat juga, antara kawalan sebelum sesuatu Lesen Pemajuan Perumahan Dan Permit Iklan Dan Jualan diluluskan oleh pihak Kementerian pihak pemaju yang baharu perlu mematuhi beberapa syarat lain antaranya:- 1) Geran /hakmilik tanah/surat pemberimilikan tanah 2) Kelulusan Kebenaran Merancang / Perintah Pembangunan daripada PBT 3) Pelan pra-hitungan yang telah diluluskan 4) Sijil Akuan Ukur daripada Lembaga Juru Ukur Tanah 5) Akuan Berkanun (Borang L2C) 6) Perjanjian usahasama antara pemaju dan tuan tanah (jika tanah bukanmilik pemaju) 7) Laporan CTOS atas nama syarikat terkini 8) Kelulusan dan pelan bangunan yang telah diluluskan daripada PBT 9) Senarai harga jualan bagi semua unit rumah mengikut jenis rumah 10) Surat Kelulusan/penetapan harga jualan Rumah Kos Rendah daripada Pihak Berkuasa Negeri 11) Perakuan Arkitek (yang telibat dengan pemajuan) mengenai Kos Pembinaan Kasar (GDC), Nilai Pembangunan Kasar (GDV) dan Kos Konsultan 3 •••'>1 ,s 1
Selain itu, kawalan aktiviti pemajuan perumahan di bawah Akta 118 diperuntukkan menerusi seksyen-seksyen berikut: BIL SEKSYEN HURAIAN 1 Seksyen 6 Deposit lesen pemajuan dinaikkan daripada RM200,000 kepada 3% daripada anggaran kos pembinaan. Ini bagi memastikan hanya pemaju perumahan yang berwibawa dengan keupayaan kewangan industri yang kukuh melibatkan diri dalam perumahan dan bagi mengelakkan projek yang dimajukan terbengkalai. 2 Seksyen 7B Tanggungjawab pemaju di bawah Seksyen 7, 8, 8A, 11 dan 12 masih berkuatkuasa walaupun lesennya telah tamat. 3 Seksyen 18 Pemaju perumahan boleh dikenakan penalti didapati RM500,000 maksimum mengabaikan tanggungjawab sebagai pemaju perumahan. jika 6 Seksyen 18A Tindakan pendakwaan ke atas pemaju yang menyebabkan projek perumahan terbengkalai. Kementerian Kesejahteraan Bandar, Perumahan dan Kerajaan Tempatan Oktober 2017 4